સોમવારે પત્રકાર પરિષદમાં ભાજપના પ્રભારી ભુપેન્દ્ર યાદવે કોંગ્રેસને પ્રશ્ન કર્યો હતો કે, કોંગ્રેસનો મુખ્યમંત્રીપદનો ચહેરો કોણ તે જાહેર કરે. શક્તિસિંહ ગોહિલ અને ભરતસિંહ સોલંકી વચ્ચે આંતરીક ગજગ્રાહ હોવા તરફ ઈશારો કરી ક્યાંકને ક્યાંક યાદવે ચિનગારીને આગનું સ્વરૂપ આપવાનો પ્રયત્ન કર્યો હતો. જો કે, પત્રકારો દ્વારા ભાજપના મુખ્યમંત્રીપદનો ચહેરો કોણ રહેશે તે અંગે પુછાતા તેમણે ઘણો જ ડીપ્લોમેટીક જવાબ આપ્યો.